Държавен вестник, бр. 16, 2018 г., стр. 31

БРОЙ  16	
Д Ъ Р Ж А В Е Н  В Е С Т Н И К 	
СТР.  31  
Раздел II
Освобождаване от регулиране на радиоак-
тивни материали
Чл. 37. (1) Радиоактивен материал, про-
изхождащ от регулирана дейност, за който 
се предвижда погребване, рециклиране или 
повторно използване, подлежи на регулиране 
по Закона за безопасно използване на ядре-
ната енергия.
(2) По искане на лицензианта радиоактивен 
материал по ал. 1 може да бъде освободен 
от регулиране със заповед на председателя 
на Агенцията за ядрено регулиране за всеки 
конкретен случай съгласно чл. 15, ал. 7 от 
Закона за безопасно използване на ядрената 
енергия.
(3) Лицензиантът по ал. 2 обосновава съот-
ветствието на даден радиоактивен материал с 
дозовите критерии и нивата за освобождаване 
от регулиране, посочени в чл. 38 и 39.
(4) Дейности с освободени от регулиране 
радиоактивни материали не подлежат на ре-
гулиране по Закона за безопасно използване 
на ядрената енергия.
(5) Забранява се преднамерено смесване 
и разреждане на радиоактивен материал с 
други материали с цел намаляване на спе-
цифичната активност и достигане на нивата 
за освобождаване от регулиране по чл. 34. 
При определени обстоятелства председателят 
на Агенцията за ядрено регулиране може да 
разреши смесване на радиоактивни и нера-
диоактивни материали за целите на повторна 
употреба или рециклиране.
Чл. 38. (1) Радиоактивен материал, произ-
хождащ от регулирана дейност, може да бъде 
освободен от регулиране безусловно, когато е 
доказано, че сумата от отношенията на спе-
цифичните активности за всеки от наличните 
техногенни радионуклиди в даден материал 
към съответните нива за освобождаване от 
регулиране, посочени в приложение № 3, 
таблица 2, не надвишава единица.
(2) Радиоактивен материал с повишено съ-
държание на естествени радионуклиди може 
да бъде освободен от регулиране безусловно, 
когато е доказано, че специфичната активност 
на даден материал по отношение на всеки 
един от съдържащите се в него естествени 
радионуклиди не надвишава съответните нива 
за освобождаване от регулиране, посочени в 
приложение № 3, таблица 3.
(3) Радиоактивен материал с повишено съ-
държание на естествени радионуклиди, който 
съдържа и техногенни радионуклиди, може 
да бъде освободен от регулиране безусловно, 
ако са спазени едновременно изискванията 
по ал. 1 и 2.
(4) Освободените от регулиране радиоак-
тивни материали по ал. 1, 2 и 3 не подлежат 
на контрол по Закона за безопасно използване 
на ядрената енергия и може да се използват 
без ограничения по отношение на произход, 
вид и област на приложение.
(5) Нивата за освобождаване от регулиране 
на радиоактивни материали не се прилагат в 
следните случаи:
1. при емисии на течни или газообразни 
радиоактивни вещества в околната среда, 
произхождащи от регулирана дейност;
2. за остатъчни продукти от промишлени 
отрасли, преработващи материали с повише-
но съдържание на естествени радионуклиди.
(6) Когато продукти по ал. 5, т. 2 се използ-
ват като съставки в строителни материали, 
се прилагат изискванията на чл. 116.
Чл. 39. (1) Радиоактивни материали, про-
изхождащи от регулирана дейност, които 
не отговарят на изискването за безусловно 
освобождаване по чл. 38, ал. 1, могат да бъ-
дат освободени от регулиране условно, ако е 
доказано, че са спазени дозовите критерии 
по чл. 33, ал. 1.
(2) За условно освобождаване на радиоак-
тивен материал, произхождащ от регулирана 
дейност, съответното предприятие е длъжно:
1. да определи специфичните условия и 
обстоятелства за последващо управление на 
освобождавания радиоактивен материал, съ-
образено с характеристиките на материала, 
намеренията, начина и областта на използ-
ването му;
2. да обоснове, че последващите дейности с 
освободения радиоактивен материал удовлет-
воряват дозовите критерии по чл. 33, ал. 1 при 
условията и обстоятелствата, определени в т. 1;
3. да изготви процедура по практическото 
установяване на характеристиките на осво-
бождавания радиоактивен материал и съот-
ветствието с приложимите за него изисквания 
за освобождаване от регулиране.
(3) Метали, произхождащи от регулирана 
дейност, могат да бъдат освободени от регу-
лиране условно за последващо рециклиране, 
ако сумата от отношенията на специфичните 
активности за всеки от наличните радионук-
лиди в даден метал към съответните нива 
за освобождаване от регулиране, посочени 
в приложение № 3, таблица 4, не надвишава 
единица. За всеки конкретен случай заявите-
лят обосновава допустимите нива на повърх-
ностно радиоактивно замърсяване за метали, 
подлежащи на освобождаване от регулиране.
(4) Председателят на Агенцията за ядрено 
регулиране определя със заповедта по чл. 15, 
ал. 7 от Закона за безопасно използване на 
ядрената енергия ограничителни условия за 
освободени от регулиране радиоактивни мате-
риали по ал. 1 и за освободени от регулиране 
метали по ал. 3 след съгласуване с министъра 
на здравеопазването.